Συντεταγμένες: 50°36′23.407″N 3°23′20.051″E﻿ / ﻿50.60650194°N 3.38890306°E﻿ / 50.60650194; 3.38890306

Ο **Καθεδρικός του Τουρναί**, στο Βέλγιο, είναι μία Ρωμαιοκαθολική εκκλησία, η οποία βρίσκεται κοντά στον ποταμό Σκάλδη (αγγλ. Scheldt, γαλλ. Escaut (Εσκώ). Βρίσκεται στην προστατευόμενη περιοχή του κέντρου της παλιάς πόλης της Τουρναί. Είναι επίσης γνωστός ως **Καθεδρικός της Τουρναί ή Καθεδρικός ναός της Παναγίας** (Γαλλικά: *Notre-Dame de Tournai*, Ολλανδικά: *Onze-Lieve-Vrouw van Doornik).* Έχει ανακηρυχθεί ως μνημείο παγκόσμιας κληρονομιάς της UNESCO το 2000. Συνδυάζει στοιχεία Ρομανικού ρυθμού με γοτθική αρχιτεκτονική.

Περισσότερες πληροφορίες
------------------------

Ο Καθεδρικός της Τουρναί χτίστηκε στο πρώτο μισό του 12ου αιώνα. Προγενέστερα υπήρχε άλλος ναός, που καταστράφηκε από φωτιά στα μισά του 9ου αιώνα. Η μεγάλη βασιλική του 11ου αιώνα, μέρος της οποίας παραμένει, οφείλει την κατασκευή της στην αύξηση του ενδιαφέροντος των πιστών για τη λατρεία της Παρθένου Μαρίας, η οποία προσέλκυσε πολλούς προσκυνητές μετά την πανούκλα του 1089. Η ανοικοδόμηση του Καθεδρικού της Τουρναί μαρτυρά την οικονομική ανάπτυξη, που υπήρχε στην περιοχή εκείνη τη χρονική περίοδο. Με την εμφάνιση του Καλβινισμού ο ναός λεηλατήθηκε το 1566, αλλά ανακαινίστηκε το επόμενο έτος. Διάφορες μετατροπές έγιναν τους επόμενους δύο αιώνες στο ναό, όπως η μερική ανακατασκευή του νάρθηκα (1620), η κατασκευή ενός νέου θόλου πάνω από τις στοές του κεντρικού κλίτους σε αντικατάσταση της ξύλινης οροφής (μετά το 1640) και πάνω από το κεντρικό κλίτος (1753), η τροποποίηση της ρομανικού ρυθμού σκάλας στο δυτικό μέρος των πλευρικών κλιτών (1757), το άνοιγμα νέων θυρών στα πλευρικά κλίτη. Εργασίες ανακαίνισης του ναού ξεκίνησαν το 1840 και συνεχίστηκαν για αρκετές δεκαετίες. Στις αρχές του 19ου αιώνα κατεδαφίστηκαν γειτονικά στο ναό σπίτια. Στις 17 Μαΐου 1940 βόμβες εξερράγησαν στο χορό του ναού και η φωτιά επεκτάθηκε στη στέγη του κεντρικού κλίτους. Το παρεκκλήσι της ενορίας, τα επισκοπικά αρχεία και η βιβλιοθήκη καταστράφηκαν. Νέες εργασίες ανακαίνισης του ναού έγιναν μετά το τέλος του Β' Παγκοσμίου Πολέμου. 

Ο ναός διακρίνεται ιδιαίτερα για το μεγάλο κεντρικό κλίτος Ρομανικού ρυθμού, για την πλούσια γλυπτή διακόσμηση και ένα εγκάρσιο κλίτος με πέντε τετράγωνους πύργους, που καταλήγουν σε πυργίσκους με αιχμηρή κορυφή. Το εγκάρσιο κλίτος έχει δύο αψίδες στις άκρες του, οι οποίες καλύπτονται από ημικωνική οροφή. Ο χορός, που ξαναχτίστηκε τον 13ο αιώνα, είναι καθαρά γοτθικής αρχιτεκτονικής και είναι αποτέλεσμα της τεχνολογικής προόδου, που συντελέστηκε στα τέλη του 12ου και στις αρχές του 13ου αιώνα. Στο εσωτερικό μέρος του ναού ο επισκέπτης εντυπωσιάζεται με τις θαυμάσιες υαλογραφίες, το μεγάλο μέγεθος του κεντρικού κλίτους και τον τεράστιο ρόδακα, που έχει διάμετρο 7 μέτρα. Αρχαιολογικές ανασκαφές έχουν αποκαλύψει προγενέστερα κτήρια, όπως μία παλαιοχριστιανική εκκλησία.

Ο Καθεδρικός της Τουρναί έχει εγγραφεί στη λίστα των εξαιρετικών μνημείων στη Βαλλωνία. Αυτή η λίστα δημιουργήθηκε από την κυβέρνηση της Βαλλωνίας για την ανάδειξη της πολιτιστικής κληρονομιάς της Βαλλωνίας. Μετά την ανακήρυξη του ναού ως μνημείου παγκόσμιας κληρονομιάς της UNESCO υπάρχει ένα εκτεταμένο πρόγραμμα ανακαίνισης του ναού.

Εικόνες
-------

* ρόδακαςρόδακας
* αψίδα εγκάρσιου κλίτουςαψίδα εγκάρσιου κλίτους
* εξωτερική όψη του ναούεξωτερική όψη του ναού
* κάτοψη του ναούκάτοψη του ναού
* 
* λειψανοθήκη του Αγίου Ελευθερίουλειψανοθήκη του Αγίου Ελευθερίου
* κεντρικό κλίτοςκεντρικό κλίτος
* ρόδακαςρόδακας
* 
* 
* βιτρώβιτρώ
* βιτρώβιτρώ
* βιτρώβιτρώ
* 
* αψίδα εγκάρσιου κλίτουςαψίδα εγκάρσιου κλίτους

Εξωτερικοί σύνδεσμοι
--------------------

* επίσημη ιστοσελίδα του Καθεδρικού ναού της Τουρναί
* Τουρναί, Βέλγιο άρθρο στην ιστοσελίδα www.britannica.com
* Notre-Dame Cathedral in Tournai άρθρο στην ιστοσελίδα whc.unesco.org
* Καθεδρικός ναός στην Τουρναί άρθρο στην ιστοσελίδα visitworldheritage.com

Παραπομπές
----------



1. 1 2  whc.unesco.org/en/list/1009. Ανακτήθηκε στις 5  Μαΐου 2022.
2. ↑  whc.unesco.org/en/list/1009. Ανακτήθηκε στις 25  Οκτωβρίου 2018.
3. ↑  Ανακτήθηκε στις 6  Ιανουαρίου 2021.
4. 1 2  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 7329. Ανακτήθηκε στις 31  Ιουλίου 2018.
5. ↑  57081-PEX-0001-01.
6. ↑  Centre, UNESCO World Heritage. «Notre-Dame Cathedral in Tournai». *UNESCO World Heritage Centre* (στα Αγγλικά). Ανακτήθηκε στις 3 Φεβρουαρίου 2021.
7. 1 2 3  Centre, UNESCO World Heritage. «Notre-Dame Cathedral in Tournai». *UNESCO World Heritage Centre* (στα Αγγλικά). Ανακτήθηκε στις 3 Φεβρουαρίου 2021.
8. ↑  «Cathedral of Notre Dame | cathedral, Tournai, Belgium». *Encyclopedia Britannica* (στα Αγγλικά). Ανακτήθηκε στις 3 Φεβρουαρίου 2021.
9. 1 2  Centre, UNESCO World Heritage. «Notre-Dame Cathedral in Tournai». *UNESCO World Heritage Centre* (στα Αγγλικά). Ανακτήθηκε στις 3 Φεβρουαρίου 2021.
10. 1 2  «Notre-Dame Cathedral in Tournai | World Heritage Journeys of Europe». *visitworldheritage.comhttps*. Ανακτήθηκε στις 3 Φεβρουαρίου 2021. [*νεκρός σύνδεσμος*]

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152635811
* LCCN: n83200712
* ISNI: 0000 0001 2187 3896
* GND: 4224935-1

 |

 |